Påsken er højsæson for indbrud i danske hjem - især villaer er særligt udsat. Se her, hvad du selv kan gøre for at undgå ubudne gæster, mens du er til påskefrokost.

Efter to års påskefrokost-tørke er vi atter tilbage ved silde- og snapsebordet sammen med familie og venner. Hyggeligt endelig at kunne mødes igen oven på en solid coronanedlukning, der gjorde det umuligt at blande sig på kryds og tværs. Men der er skår i glæden, for de mange påskefrokoster betyder også, at vi kører hjemmefra og lader vores hjem stå gabende tomme - og det frister landets indbrudstyve. - Vi håber selvfølgelig ikke, der ikke bliver så mange indbrud i Nordjylland. Men det er en reel mulighed, så man skal tage sine forholdsregler - lige man skal i sommer- og juleferien, siger vagthavende ved Nordjyllands Politi Torben Larsen. Torsdag formiddag har der indtil videre ikke været gang i blokken hos politiet - på dén konto. - Vi har ikke haft indbrud natten til torsdag eller i løbet af formiddagen, lyder det fra vagthavende. VIDEO: Politiet forventer flere indbrud denne påske end sidst under coronanedlukningen: Stop tyven inden indbrud Selv om påsketyvene indtil videre lader 'vente' på sig, er der stadig god grund til at tage sine forholdsregler for at sikre, at det forbliver sådan. Der er nemlig rigtig mange ting, du selv kan gøre, for at gøre dit hus så lidt indbydende for tyvene som muligt. I Danmark bliver langt de fleste indbrud begået i villaer og parcelhuse, mens lejligheder og landejendomme er mindre udsat. Men det er stadig en god idé at sikre dit hjem, uanset hvor du bor. Få de bedste råd herunder: